stanford-oval/wikipedia huggingface dataset:
ישראל חנוקוגלו
חייו

בשנת 1970 הוא עלה לארץ ישראל ולמד באוניברסיטה העברית, שם סיים בהצטיינות תואר ראשון בביולוגיה ופסיכולוגיה והשלים לימודי חטיבה במדע המדינה.
חנוקוגלו למד ועסק במחקר לתואר שני ושלישי באוניברסיטת ויסקונסין–מדיסון שבארצות הברית (תואר שני ב-1976, ותואר שלישי ב-1980). עבודת הדוקטורט שלו עסקה בנושא "מנגנון העברת אלקטרונים במערכות P450 מיטוכונדריאליות". בלימודי הפוסט-דוקטורט באוניברסיטת שיקגו הוא בודד גנים המקודדים לחלבוני מבנה מסוג אקטין וקרטין, וקבע לראשונה את המבנים של חלבונים מסוג קרטין שיוצרים שלד תאי (cytoskeleton) ומרכיבים את סיבי השיער.
בשנת 1994 פרופ' חנוקוגלו התחיל לשתף פעולה עם אחיו פרופ' אהרן חנוקוגלו במחקרים בנושא סינתזה ותפקוד הורמונים סטרואידים. מחקרים אלה הובילו לזיהוי מוטציות האחראיות למחלה תורשתית של חוסר תגובתיות להורמון אלדוסטרון שנקראת פסוידו-היפו-אלדוסטרוניזם (pseudohypoaldosteronism type I). מחקריהם זיהו את המוטציות בגנים המקודדים לתת-יחידות של תעלות נתרן אפיתליאות שנקראות בקיצור ENaC.
חנוקוגלו זכה בפרסים רבים, בהם פרס לינדנר (Lindner) של האגודה הישראלית לאנדוקרינולוגיה, פרס לובל (Lubell) של מכון ויצמן, פרס גוטווירט על הצטיינות במחקר בטכניון, מלגת הרשות הלאומית למחקר בארצות הברית בתחום ביוכימיה.
בשנת 1996 מונה על ידי ראש הממשלה בנימין נתניהו ליועץ המדעי שלו, אך התפטר עקב חתימתו על הסכם ואי ב-1999. נמנה עם מייסדי חוג הפרופסורים לחוסן מדיני והיה יושב-ראש של הארגון משנת 1995. היה בין מובילי המאבק נגד הסכמי אוסלו. בבחירות לכנסת ה-16 הוצב במקום העשירי ברשימת מפלגת חירות ובבחירות לכנסת ה-17 היה במקום השני ברשימת חזית יהודית לאומית בראשות ברוך מרזל, בשתי הפעמים לא עברו הרשימות את אחוז החסימה.
מתגורר ברחלים ואב לשניים.
ירמי אולמרט

| --- | --- |

אולמרט, 2015
 לידה:  20 בדצמבר 1943 (בן 80) פלשתינה (א"י)
 מדינה:  ישראל 
 השתייכות:   צבא הגנה לישראל
 דרגה:    תת-אלוף
 תפקידים בשירות
 מפקד קורס מ"כים  מפקד עוצבת אגרוף ורומח  ראש מינהל הסגל  מזכיר צבאי לשר הביטחון
 פעולות ומבצעים
   מלחמת ששת הימים   מלחמת יום הכיפורים   מלחמת לבנון הראשונה
 תפקידים אזרחיים
 ראש מועצת גבעת שמואל  יו"ר איגוד הכדורסל בישראל  מנכ"ל "צוות - ארגון גמלאי צה"ל"
 
ירמיהו (ירמי) אולמרט (נולד ב-20 בדצמבר 1943) הוא איש צבא, פוליטיקאי ועסקן ספורט ישראלי, שירת כקצין בצה"ל והשתחרר בדרגת תת-אלוף, כיהן כראש מועצת גבעת שמואל וכיו"ר איגוד הכדורסל בישראל.
ביוגרפיה

אולמרט הוא בנם של בלה ומרדכי אולמרט, משפחה רוויזיוניסטית שהייתה ממייסדי משק חקלאי בית"רי בנחלת ז'בוטינסקי. לאולמרט שלושה אחים: אהוד אולמרט שכיהן כראש ממשלת ישראל; ד"ר יוסי אולמרט, מזרחן, ועמרם אולמרט. גדל בנחלת ז'בוטינסקי, למד בבנימינה והיה חבר ומדריך בתנועת הנוער בית"ר.
התגייס לצה"ל במסגרת גרעין נח"ל, לאחר קורס מ"כים נותר להדריך בקורס. ב-1962 יצא לקורס קציני חי"ר ולאחר מכן פיקד על מחלקה בקורס מ"כים במחנה שבטה. לאחר שחרורו מהשירות הסדיר סיים תואר ראשון ושני במדעי החקלאות באוניברסיטה העברית בירושלים. בעקבות מלחמת יום הכיפורים קטע את לימודי הדוקטורט וחזר לשירות הקבע. ב-1976 פיקד כמג"ד על טירונות נח"ל במחנה 80 ואחר כך פיקד על קורס מ"כים נח"ל. במסגרת זו פיקד ב-1978 על פינוי אלון מורה. עשה הסבה לשריון ובמהלך מלחמת לבנון פיקד על חטיבה 264, חטיבת שריון במילואים, במהלך המלחמה נפצע בדצמבר 1982 מירי בשתי רגליו. לאחר מכן כיהן כראש מינהל הסגל בתקופת האינתיפאדה הראשונה וכמזכיר הצבאי של שר הביטחון משה ארנס בתקופת מלחמת המפרץ. השתחרר משירות הקבע ב-1993.
לאחר שחרורו התמודד מטעם הליכוד בבחירות למועצה המקומית גבעת שמואל, הוא ניצח בבחירות וכיהן כראש המועצה מ-1993 ועד התפטרותו ב-1996 על רקע מערכת לחצים שהופעלה נגדו מצד גורמים פוליטיים ועבריינים, כולל שורה של פעולות אלימות במקומו נבחר זמיר בן ארי. הוא כיהן כמנכ"ל "צוות - ארגון גמלאי צה"ל" במשך חמש שנים, וחבר בהנהלת מכבי מ-1999, במסגרת זו כיהן כיו"ר אגף הביטחון והשירותים הרפואיים במכביה ה-16 וחבר ועדת הארגון למכביה ה-17. ב-2004 נבחר ליו"ר איגוד הכדורסל בישראל ומילא תפקיד זה עד 2008, שימש נשיא מכבי גבעת שמואל ומועדון כדורסל גני תקווה, דירקטור במנהלת ליגת העל בכדורסל וחבר הנהלת פיב"א אירופה. ב-2008 הוגש נגדו כתב אישום בגין תקיפת כתב ערוץ הספורט עומר בנוביץ'.
ב-2008 הוענק לו תואר יקיר העיר גבעת שמואל.
אולמרט נשוי בשנית לריקי, בתו של מבקר המדינה לשעבר יצחק טוניק, ולו שבעה ילדים.
הערות שוליים

↑  יובל גורן, ירמי אולמרט השעה עצמו מדירקטוריון המנהלת, באתר nrg‏, 14 באפריל 2010
↑  שמואל דקלו, ‏בג"ץ: אין למנוע מירמי אולמרט להתפטר מראשות מועצת גבעת שמואל, באתר גלובס, 28 בדצמבר 1997
↑  ירמי אולמרט נבחר ליו"ר איגוד הכדורסל, 4 בפברואר 2003
↑  אהוד כהנים, כתב אישום נגד ירמי אולמרט בגין תקיפה, באתר ynet, 14 באפריל 2010
| --- | --- |
בקרת זהויות :  NLI: 987007528936905171  VIAF: 315207437   WorldCat (עם VIAF): 315207437
ירגזי סולטני

| ירגזי סולטני |
| --- | --- |
 למעלה – ירגזי סולטני זכר, למטה – ירגזי סולטני נקבה
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: ירגזיים
סוג:: ירגזי סולטני
מין:: ירגזי סולטני
שם מדעי
 Melanochlora sultanea ‏הודג'סון, 1837
תחום תפוצה


ירגזי סולטני (שם מדעי: Melanochlora sultanea) הוא מין יחיד בסוגו של ציפור שיר ממשפחת הירגזיים. אורכו 20–21 ס"מ ומסתו 35–49 גרם והוא הירגזי הגדול ביותר. הירגזי הסולטני מאוד ווקאלי, ומשמיע קריאות רבות ורמות, אשר לרוב נשמעות כצפצופים. בשבייה, הירגזי הסולטני מגיב בפאניקה לרעשים לא־רגילים ובמפגשים לא־צפויים עם מינים אחרים, תגובה לא אופיינית לירגזיים. הירגזי הסולטני חי בדרום-מזרח אסיה.
מאפיינים חיצוניים

הירגזי הסולטני הוא מין עוף קטן, אורכו 20–21 ס"מ ומסתו 35–49 גרם, והוא הגדול מבני משפחתו. הירגזי הסולטני מזכיר בגודלו ובמראהו בולבול, ראשו גדול ועגול עם ציצה צהובה־בוהקת גדולה. אצל הזכר, הראש, החצי העליון של החזה, הגב, הכנפיים והזנב שחורים עם ברק כחול; הגחון צהוב בוהק. הנקבה דומה, אם כי ציצתה קצרה יותר, גבה וראשה בצבע שחור־ירוק־חום, כנפיה וזנבה שחורים, והחזה בצבע ירוק־זית צהבהב. פרטים צעירים דומים לבוגרים, אם כי דהויים יותר ובעלי ציצה קצרה. המקור שחור וקצר, העפעף אפור, כף הרגל אפורה־כחלחלה, וקשתית העין חומה כהה. הטפרים כהים. הזנב באורך 9.5 ס"מ; הכנף באורך 11 ס"מ; כף הרגל באורך 23.75 מ"מ; המקור באורך 18.75 מ"מ. בניגוד לירגזיים אחרים, לירגזי הסולטני נחיריים גלויים ולא מכוסים בנוצות. לתת המין Melanochlora sultanea gayeti ציצה שחורה.
הירגזי הסולטני מאוד ווקאלי, ומשמיע קריאות רבות ורמות, אשר לרוב נשמעות כצפצופים. השיר מורכב מהברות בקול צלול ורך שחוזרות על עצמן כ–3–7 פעמים, ומעורבות בקריאות צורמות וצפצופים.
התנהגות

הירגזי מזוהה לרוב על בסיס הקריאות הרועשות שלו, אבל גם נצפה לעיתים כשהוא יושב על ענפים גבוהים וחשופים. הירגזי הסולטני נצפה לרוב בזוגות או בלהקות קטנות של 3–12 ציפורים, ולעיתים בלהקות מעורבות בעת חיפוש מזון. הירגזי מחפש מזון לרוב במרכז חופת העלים, ולעיתים גם בתחתיתה ובשיחים, במרחק דקמטרים ספורים מהקרקע. ניזון מחרקים ופירות.
בשבייה, הירגזי הסולטני מגיב בפאניקה לרעשים לא־רגילים ובמפגשים לא־צפויים עם מינים אחרים, תגובה לא אופיינית לירגזיים.
עונת הקינון מתחילה באפריל. הקן מוקם בחלל בעץ. הקן קטן ובנוי מטחב ועלים. הקן מרופד בשיער וסיבים צמחיים. הנקבה מטילה 5–7 ביצים לבנות עם נקודות ערמוניות. לא הרבה ידוע על הקינון של הירגזי הסולטני.
בית גידול ותפוצה

הירגזי הסולטני חי מנפאל והאינאן להודו-סין. הירגזי חי בחופת העצים של יערות ירוקי־עד. הוא לרוב חי באזורים נמוכים, מתחת ל–1,200 מטרים מעל פני הים, בעיקר לרגלי הרים. עם זאת, הוא נצפה לעיתים גם באזורים גבוהים יותר, עד ל–1,900 מטרים מעל פני הים. תת המין Melanochlora sultanea gayeti חי בווייטנאם ולאוס, לרוב מתחת ל–200 מטרים מעל פני הים.
טווח התפוצה (כ–6,310,000 קמ"ר) של מין זה גדול מאוד, ולכן המין אינו מתקרב לסף סכנת הכחדה לפי קריטריון גודל הטווח. גודל האוכלוסייה לא כומת, אך לא סביר שהוא מתקרב לסף סכנת ההכחדה, ולכן המין לא מתקרב לסכנת הכחדה על פי קריטריון גודל האוכלוסייה. למרות העובדה שמגמת האוכלוסייה נמצאת בירידה, הירידה אינה מהירה מספיק כדי להתקרב לסף סכנת הכחדה לפי קריטריון מגמת האוכלוסייה. כתוצאה מכך, הירגזי הסולטני מסווג כמין ללא חשש. האוכלוסיות המערביות נמצאות בסכנה עקב הרס בתי גידול.
טקסונומיה

הירגזי הסולטני תואר לראשונה על ידי בריאן הוטון הודג'סון בשנת 1837.
ב–1890, ריצ'רד באולדר שרפ החשיב את הירגזי הסולטני כמין במשפחת הטימליים. הוא כיום מסווג בסוג עצמאי במשפחת הירגזיים.
העץ הפילוגנטי של משפחת הירגזיים על פי יוהנסון ואחרים, 2013:
טקסונומיה > תת־מינים

לירגזי הסולטני ארבעה תת־מינים:
Melanochlora sultanea flavocristata – לפרסניה, 1837, מצוי בדרום-מזרח אסיה
Melanochlora sultanea gayeti –‏ Delacour וז'אבווי, 1925, מצוי בווייטנאם ולאוס
Melanochlora sultanea seorsa – באנגז, 1924, מצוי מדרום סין ללאוס
Melanochlora sultanea sultanea – הודג'סון, 1837, מצוי מנפאל ועד דרום-מזרח אסיה
הערות שוליים

↑  ירגזי סולטני באתר הרשימה האדומה של IUCN
↑  Andrew Gosler, Peter Clement, Sultan Tit (Melanochlora sultanea), version 1.0, Birds of the World, 2020 doi: 10.2173/bow.sultit1.01
↑  Oates, E. W. (1889). The Fauna of British India, Including Ceylon and Burma. Birds. Volume 1. London: Taylor and Francis. p. 242.
1 2 3 4  Sultan Tit ID & Photos, Shanghai Birding 上海观鸟 (באנגלית אמריקאית)
1 2 3 4 5  Oiseaux.net, Mésange sultane - Melanochlora sultanea - Sultan Tit, www.oiseaux.net (בצרפתית)
↑  Edward Charles Stuart Baker, Eugene William Oates, William Thomas Blanford, The fauna of British India, including Ceylon and Burma, London, Taylor & Francis;, 1922
1 2  S. Eck, Jochen Martens, Systematic notes on Asian birds. 49. A preliminary review of the Aegithalidae, Remizidae and Paridae, January 2006
↑  Sultan Tit - eBird, ebird.org
↑  Sultan Tit (Melanochlora sultanea) - BirdLife species factsheet, datazone.birdlife.org
1 2 3  ITIS - Report: Melanochlora sultanea, www.itis.gov
↑  Bombay Natural History Society, The Journal of the Bombay Natural History Society, Bombay : The Society, 1890
1 2  Waxwings and allies, tits, penduline tits – IOC World Bird List (באנגלית אמריקאית)
↑  Ulf S. Johansson, Jan Ekman, Rauri C. K. Bowie, Peter Halvarsson, A complete multilocus species phylogeny of the tits and chickadees (Aves: Paridae), Molecular Phylogenetics and Evolution 69, 2013-12-01, עמ' 852–860 doi: 10.1016/j.ympev.2013.06.019
↑  Melanochlora sultanea (Sultan Tit) - Avibase, avibase.bsc-eoc.org
| ירגזיים |
| --- | --- | --- |
| ירגזי | ירגזי אפרפר • ירגזי יפני • ירגזי מצוי • ירגזי ירוק-גב |       |
| מכלולופוס (אנ') | ירגזי לבן-עורף (אנ') • ירגזי טאיוואני • ירגזי שחור-פס • ירגזי צהוב הודי (אנ') • ירגזי צהוב-לחי |       |
| מלאניפרוס (אנ') | ירגזי גינאי (אנ') • ירגזי לבן-כנף (אנ') • ירגזי מפויח • ירגזי קארפ • ירגזי לבן-בטן (אנ') • ירגזי לבן-גב (אנ') • ירגזי כהה (אנ') • ירגזי אדום-גחון • ירגזי שחור-ראש (אנ') • ירגזי אדום-גרון • ירגזי מפוספס-חזה (אנ') • ירגזי סומלי (אנ') • ירגזי אפור-שת • ירגזי אפרורי • ירגזי הכף |       |
| פויסילה | ירגזי סצ'ואני • ירגזי שחור-סינר • ירגזי חלוד-חזה • ירגזי גמבל • ירגזי קרוליינה • ירגזי מקסיקני • ירגזי הדסון • ירגזי ערמוני-גב • ירגזי לבן-גבה • ירגזי פרסי • ירגזי שחור-כיפה • ירגזי סיבירי • ירגזי הרים • ירגזי ביצות • ירגזי החרמון |       |
| ירגזי-כחול | ירגזי כחול • ירגזי קנרי • ירגזי תכול (ירגזי פלסקה) |       |
| סיטיפרוס (אנ') | ירגזי לבן-מצח (אנ') • ירגזי אדום-בטן • ירגזי איריומוטה (אנ') • ירגזי רבגוני • ירגזי איזו (אנ') |       |
| לופופאנס | ירגזי מצויץ • ירגזי אפור-ציצה |       |
| באולופוס | ירגזי דו-גוני • ירגזי טקסני • ירגזי הערער • ירגזי חדגוני • ירגזי הרסן |       |
| פריפרוס | ירגזי האשוחית • ירגזי שחור-ציצה • ירגזי שחור |       |
| פרדליפרוס (אנ') | ירגזי צהוב-בטן • ירגזי פיליפיני • ירגזי פלאוואני (אנ') |       |
| מינים יחידים בסוגם | ירגזי כיפת-אש • ירגזי צהוב-גבה • ירגזי סולטני • ירגזי קרקעי |  |
ציור של זוג ירגזים סולטניים.
לתת־המין Melanochlora Sultanea Gayeti ציצה שחורה.
ירמות' (נובה סקוטיה)

| --- | --- |

רחוב בירמות'
 מדינה:  קנדה קנדה
 פרובינציה:  נובה סקוטיה נובה סקוטיה
 תאריך ייסוד:  9 ביוני 1761 
 שטח:  10.57 קמ"ר
 אוכלוסייה:  ‏
  ‑ בעיירה:  6,518 (2016)
  ‑ צפיפות:  616.9 נפש לקמ"ר (2016)
 קואורדינטות:  43°50′10″N 66°07′03″W﻿ / ﻿43.836111111111°N 66.1175°W﻿ / 43.836111111111; -66.1175 
 אזור זמן:  UTC -4
 www.townofyarmouth.ca
  מפת מיקום  מפה מפורטת   (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי ירמות'(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי ירמות'(למפת נובה סקוטיה רגילה) הליפקס סידני טרורו לוננבורג אי הנסיך אדוארד ניו ברנזוויק מפרץ סנט לורנס האוקיינוס האטלנטיירמות'(למפת נובה סקוטיה מוגדלת) הליפקס סידני טרורו לוננבורג אי הנסיך אדוארד ניו ברנזוויק מפרץ סנט לורנס האוקיינוס האטלנטיירמות'  he tabBackground:;tabBorder:#aaa;defaultTab:0;
 
ירמות' (באנגלית: Yarmouth) היא עיירת נמל שממוקמת במפרץ פנדי בדרום-מערב פרובינציית נובה סקוטיה שבקנדה. ירמות' היא העיירה המרכזית של מחוז ירמות', ומרכז האוכלוסין הגדול באזור. בעיירה מתגוררים כ-6,500 תושבים (נכון ל-2016).
עקב קרבתה לשרטון ג'ורג', העיירה מזוהה רבות בשנים עם דיג. היא נמצאת בלב האזור הגדול בעולם של דיג לובסטר, ודיג הלובסטרים בעיירה הוא הגדול בכל קנדה.
פעילויות ספורט בעיר ובסביבתה: שייט, קרוס קאנטרי סקי, ופעילויות עבור כל קבוצת גיל. ניתן גם לשכור מגרשי ספורט ומתקנים אחרים לאירועים ומסיבות. מרכז ימק"א המקומי של כולל מרכז כושר, אירובי ואולפני אופניים, אולם התעמלות גדול ובריכה באורך 60 מטרים.
עם שטחים פתוחים של דרום נובה סקוטיה ואוויר צח, כל יום הוא הזדמנות. לרוץ לאורך קו החוף בין גלי האוקיינוס המתנפצים. להרים אוהל ולהביט למעלה אל הכוכבים. לטייל בשבילים או לקחת סירה. בחורף, אתה יכול ללכת הזזה, משחק הוקי, להחליק, דג הקרח, או דוב הקוטב לצלול עם חברים.
מלון ירמות' כולל גם מסלול גולף מרהיב בן 18 גומות עם היסטוריה מראשית המאה ה-19. הפריסה בסגנון הקישורים שלה מציעה נוף פנורמי של המגדלור המקומי והאוקיינוס האטלנטי - עם מסלולים מתגלגלים, ירוקים קטנים, ורוחות האוקיינוס.
היסטוריה

ב-1604 ביקר באזור סמואל דה שמפלן. האירופאים הראשונים להתיישב באזור היו צרפתים-אקדיים אשר הקימו יישוב דיג קטן באמצע המאה השבע עשרה. עד 1750 האוכלוסייה מנתה כ-50 נפש. ב-1759, במהלך מלחמת שבע השנים, התיישבו באזור שידוע היום כעיירה ירמות' מהגרים מניו אינגלנד. המהגרים הגיעו מהעיירה ירמות' שבמסצ'וסטס, ועל לפי דרישתם היישוב נקרא על שם עיירת מגוריהם הקודמת. ירמות' נוסדה ב-9 ביוני 1761, כאשר שלוש משפחות הגיעו אל המקום דרך הים מהעיירה סנדוויץ', מסצ'וסטס. ב-1767 התיישבו ביישוב החדש אקדיים שגרו במקור בגראן פרה וחזרו כעת מגלותם לאחר מלחמת שבע השנים. מספר ניכר מקרב נאמני האימפריה המאוחדת (נאמנים אמריקאים שנשארו נאמן לשלטון הקולוניאלי הבריטי והתיישבו לאחר המהפכה בשטחים בשלטון בריטי) התיישב בירמות' ב-1785 לאחר המהפכה האמריקאית.
לאורך המאה התשע-עשרה ירמות' הייתה מרכז ענק לבניית ספינות, והעיירה אף הייתה מרכז הספנות הגדול בעולם בנקודת זמן מסוימת.
הערות שוליים

1 2  פרופיל מפקד אוכלוסין לירמות', סטטיסטיקס קנדה.
↑  Yarmouth - On the edge of everything., Active Living
| --- | --- |
בקרת זהויות :  GND: 4513980-5  MusicBrainz: ccc0ac16-88ea-47b1-bee6-982ab1b7a7ca  NARA: 10045748  VIAF: 236108882   WorldCat (עם VIAF): 236108882 
ערך זה הוא קצרמרבנושא יישובים בקנדה. אתם מוזמנים לתרום לוויקיפדיה ו.
ירגזי אפרורי

| ירגזי אפרורי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: ירגזיים
סוג:: מלאניפרוס
מין:: ירגזי אפרורי
שם מדעי
 Melaniparus cinerascens ‏וייו, 1818
תחום תפוצה


ירגזי אפרורי (שם מדעי: Melaniparus cinerascens) הוא מין ציפור שיר קטנה ממשפחת הירגזיים בגודל 14.5–15 ס"מ ובמשקל 18.5–21.7 גרם. ראשו וגרונו שחורים ולחייו לבנות, ובטנו אפורה בהירה, סימן זיהוי עיקרי שלו. הירגזי האפרורי אנדמי לאפריקה הדרומית.
מאפיינים פיזיים

הירגזי האפרורי הוא ירגזי בינוני בגודל 14.5–15 ס"מ ובמשקל 18.5–21.7 גרם. ראשו וגרונו שחורים ולחייו לבנות, ובטנו אפורה בהירה, סימן זיהוי עיקרי שלו. הכיפה כחולה-שחורה מבריקה ועל עורפו יש כתם לבן. הזנב והכנפיים שחורים עם שוליים לבנים. ישנה חפיפת תפוצה בזימבבואה עם הירגזי אפור-השת, אבל ניתן להבדיל ביניהם לפי בית הגידול. הירגזי האפרורי נבדל בצבעו הכללי הכהה יותר, עם כיפה וסינר מבריקים יותר, כתם עורף לבן גדול יותר, כתמי לחיים לבנים מעט צרים יותר אך בהירים יותר, שוליים לבנים צרים יותר בנוצות הכנף, במיוחד בסוככות, והן כהות יותר במרכזן. במרכז נמיביה ובצפון מחוז הכף יש חפיפת תפוצה עם ירגזי הכף. הירגזי האפרורי הרבה יותר אפור, ומכאן שמו, גבו אינו חום כי אם אפרפר, וגם זנבו ארוך יחסית. בנוסף, אצל הירגזי האפרורי ההבדלים הזוויגיים ובין הבוגרים לצעירים מזעריים, בעוד אצל ירגזי הכף, הנקבה דהוייה מזכר והצעירים חומים. יש לו קריאות רבות, בהן זו שנשמעת כ"קוּרְר-קוּר-קוּר" וזו שנשמעת כ"צויץ-צויץ" מסולסל. אף על פי שניתן להבחין בקלות בין הירגזי האפרורי וירגזי הכף לפי הניצוי, קריאה והעדפת בית גידול, בלבולים ביניהם אכן התרחשו.
תפוצה ובית גידול

הירגזי האפרורי אנדמי לאפריקה הדרומית. הוא נפוץ בנמיביה, אנגולה, זימבבואה, בוטסואנה ובחלקים הצפוניים של דרום אפריקה, אך באופן ברור רוב תפוצתו מרוכזת במרכז קלהארי. אוכלוסיית זימבבואה מוגבלת לאזור צר יחסית לאורך קו פרשת המים המרכזי ונראה שהיא מבודדת מאוכלוסיית קלהארי. לפי קלאנסי (1980), תת-המין לשעבר P. c. orphnus חי בשפלה של צפון לסוטו, במרכז ובמזרח המדינה החופשית ובטרנסוואל של תת-המין הטיפוסי, חי על גבול קוואזולו-נטאל–המדינה החופשית, ומזוהה בנטאל בחורף. עם זאת, לא נמצאו ירגזי כף בקוואזולו-נטאל ובלסוטו, וקרוב לוודאי שמדובר בבלבול עם ירגזי הכף. אכן אפשרי שקיימת אי-רציפות-תפוצה בעמק לימפופו, במקביל לו ודרומה משם לתוך מחוז הכף הצפוני. שם, כנראה, נמצאים גבולות התפוצה בין cinerascens ו-orphnus. למין יש קשר הדוק עם יערות שיטה וסבך, והוא התמחה במחייה בסבכי שיטים. המין מציג תנודתיות עונתית בתפוצתו במערב אפריקה הדרומית. יש יותר מדי פיזור בתצפיות מכדי להסיק דפוסי נדידה, אבל, כמו ציפורים החיות באזורים צחיחים רבים, סביר להניח שהירגזי האפרורי נע בתגובה לגשם. מוערך כי לא חלו שינויים רחבי-היקף בתפוצתו, אם כי ייתכן והוא התרחב כתוצאה מרעיית יתר והתפשטות בתי גידול. הירגזי האפרורי חי בגבהים של 275–1,880 מטרים מעל פני הים. שטח התפוצה של המין רחב מאוד (2,930,000 קמ"ר), ולכן הוא אינו עומד בקריטריון השטח לסכנת הכחדה. גודל האוכלוסייה לא ידוע, אבל מוערך כי הוא לא עומד בקריטריון גודל האוכלוסייה לסכנת הכחדה. מגמת האוכלוסייה לש המין נראית יציבה, ולכן האוכלוסייה לא מצטמצמת מהר דיה לעמידה בקריטריון מגמת האוכלוסייה. על כן, הירגזי האפרורי מוגדר כמין במצב שימור "ללא חשש".
התנהגות

הירגזי האפרורי נצפה לרוב יחיד או בזוגות, ולעיתים גם בלהקות מעורבות מינים. הירגזי האפרורי מחפש מזון בסבך שיחים. הירגזי הוא עוף טריטוריאלי. נצפתה צפיפות של זוג אחד/500 דונם בולד שיטה קוצני בשמורת הטבע נילסווליי. בבוטסואנה, הצפיפות נעה בין ציפור/60 דונם בחורש מעורב בקלהרי, דרך ציפור/280 דונם בסוואנה טהורה של שיטה או עצים וציפור /580 דונם בחורש מעורב צחיח על מצעים סלעיים. הטלת הביצים תועדה באוקטובר–דצמבר בטרנסוואל, אפריל, נובמבר–דצמבר בבוטסואנה; נובמבר, דצמבר ופברואר בנמיביה; ספטמבר–נובמבר בזימבבואה. הירגזי נצפה ישן בקינים של אורג שתפן ובמאורות של כוכית כהת גרון.
טקסונומיה

הירגזי האפרורי תואר לראשונה בידי לואי-פייר וְיֶיוֹ (Louis-Pierre Vieillot) בשנת 1818. הסוג מלאניפרוס תואר על ידי שארל לוסיאן בונפרטה בשנת 1850. עם זאת, שנים רבות נחשב הסוג לחלק מהסוג ירגזי. מחקר משנת 2013 הראה שהמינים האפריקאיים בסוג ירגזי יוצרים קלייד עצמאי והמליץ לפצלם לסוג מלאניפרוס, כפי שביצעו גופים אחדים, בהם IUCN‏, ו-IOC (אנ').‏ לעומתם, ITIS עדיין מציג את מיני הסוג מלאניפרוס בסוג ירגזי. לעיתים הוחשב ירגזי שיטים למין אחד עם ירגזי אפרורי, ובמקרים נדירים יותר, שניהם הוחשבו למין אחד עם ירגזי הכף. לירגזי האפרורי שני תת-מינים, תת-המין הטיפוסי, החי ברוב תחום התפוצה, ו-M. c. benguelae החי צפון-מערב נמיביה ודרום מערב אנגולה.
העץ הפילוגנטי של הסוג מלאניפרוס על פי יוהנסון ואחרים (2013):
הערות שוליים

↑  ירגזי אפרורי באתר הרשימה האדומה של IUCN
↑  Gosler, A. and P. Clement, ירגזי אפרורי (Melaniparus cinerascens), Birds of the World 1.0, Cornell Lab of Ornithology, 2020 doi: 10.2173/bow.ashtit2.01
1 2  Simon Harrap, Melaniparus, Tits, Nuthatches and Treecreepers, A&C Black, 2010-06-30, עמ' 349–351, ISBN 978-1-4081-3458-0. (באנגלית)
1 2  Peter Hancock, Ingrid Weiersbye, Birds of Botswana, Princeton University Press, 2015-11-24, עמ' 258, ISBN 978-1-4008-7417-0. (באנגלית)
1 2 3  האריסון, "ירגזי אפרורי" בפרויקט אטלס העופות של אפריקה הדרומית.
↑  אוחד עם תת-המין הטיפוסי cinerascens
1 2  BirdLife International, Melaniparus cinerascens, הרשימה האדומה של IUCN, קישור להערכה המקורית באתר בירדלייף אינטרנשיונל, 2016 doi: 10.2305/IUCN.UK.2016-3.RLTS.T22711896A94311637.en
↑  Charles-Lucien Bonaparte, Conspectus generum avium, כרך 1, Lugduni Batavorum :: Apud E.J. Brill,, 1850
↑  British Museum (Natural History)., British Museum (Natural History), George Robert Gray, Catalogue of the genera and subgenera of birds contained in the British Museum., London,: Printed by order of the Trustees,
1 2  Ulf S. Johansson, Jan Ekman, Rauri C. K. Bowie, Peter Halvarsson, A complete multilocus species phylogeny of the tits and chickadees (Aves: Paridae), Molecular Phylogenetics and Evolution 69, 2013-12-01, עמ' 852–860 doi: 10.1016/j.ympev.2013.06.019
↑  ירגזי מפויח, באתר הרשימה האדומה של IUCN
1 2  Waxwings and allies, tits, penduline tits – IOC World Bird List (באנגלית אמריקאית)
↑  ITIS - Report: Parus niger, www.itis.gov
| ירגזיים |
| --- | --- | --- |
| ירגזי | ירגזי אפרפר • ירגזי יפני • ירגזי מצוי • ירגזי ירוק-גב |       |
| מכלולופוס (אנ') | ירגזי לבן-עורף (אנ') • ירגזי טאיוואני • ירגזי שחור-פס • ירגזי צהוב הודי (אנ') • ירגזי צהוב-לחי |       |
| מלאניפרוס (אנ') | ירגזי גינאי (אנ') • ירגזי לבן-כנף (אנ') • ירגזי מפויח • ירגזי קארפ • ירגזי לבן-בטן (אנ') • ירגזי לבן-גב (אנ') • ירגזי כהה (אנ') • ירגזי אדום-גחון • ירגזי שחור-ראש (אנ') • ירגזי אדום-גרון • ירגזי מפוספס-חזה (אנ') • ירגזי סומלי (אנ') • ירגזי אפור-שת • ירגזי אפרורי • ירגזי הכף |       |
| פויסילה | ירגזי סצ'ואני • ירגזי שחור-סינר • ירגזי חלוד-חזה • ירגזי גמבל • ירגזי קרוליינה • ירגזי מקסיקני • ירגזי הדסון • ירגזי ערמוני-גב • ירגזי לבן-גבה • ירגזי פרסי • ירגזי שחור-כיפה • ירגזי סיבירי • ירגזי הרים • ירגזי ביצות • ירגזי החרמון |       |
| ירגזי-כחול | ירגזי כחול • ירגזי קנרי • ירגזי תכול (ירגזי פלסקה) |       |
| סיטיפרוס (אנ') | ירגזי לבן-מצח (אנ') • ירגזי אדום-בטן • ירגזי איריומוטה (אנ') • ירגזי רבגוני • ירגזי איזו (אנ') |       |
| לופופאנס | ירגזי מצויץ • ירגזי אפור-ציצה |       |
| באולופוס | ירגזי דו-גוני • ירגזי טקסני • ירגזי הערער • ירגזי חדגוני • ירגזי הרסן |       |
| פריפרוס | ירגזי האשוחית • ירגזי שחור-ציצה • ירגזי שחור |       |
| פרדליפרוס (אנ') | ירגזי צהוב-בטן • ירגזי פיליפיני • ירגזי פלאוואני (אנ') |       |
| מינים יחידים בסוגם | ירגזי כיפת-אש • ירגזי צהוב-גבה • ירגזי סולטני • ירגזי קרקעי |  |